Jelaskan Geografi dari Felda Sahabat dalam bahasa melayu

Kawasan yang telah dimajukan oleh FELDA hanya ditumpukan di kawasan Pantai Timur Sabah. Jarak jauh Kompleks Sahabat, ialah 100 kilometer daripada pekan Lahad Datu manakala Kompleks Umas ialah 76 kilometer daripada bandar Tawau.

Keluasan bagi Felda Sahabat ialah Ladang 105,053 (Hek) dan Penempatan/Bandar 1707 (Hek), jumlah keseluruhan 106,760 (Hek). Tidak termasuk kawasan yang terlebih buka dan yang diduduki penduduk kampung.

Lokasi Felda Sahabat terletak di kawasan Timur Lahad Datu dalan Daerah Kecil Tungku, bersempadan dengan Mukim Tambisan timur laut, Mukim Tanjung Labian di Tenggara, Mukim Tungku di barat daya dan Mukim Tomanggong di barat lautnya.

Keluasan Mukim Felda adalah merangkumi keseluruhan keluasan kawasan Gugusan Wilayah Felda Sahabat yang berkeluasan seluas 106,760 (Hek). Yang terbahagi kepada beberapa buah penempatan dan kilang juga ladang seperti Anjung Teduh, Baiduri Ayu, Cenderawasih, Desa Kencana, Embara Budi, Fajar Harapan, Gemala Pura, Hamparan Badai, Indera Sakti, Jeragan Bestari, Kembara Sakti, Lancang Kemudi, Mercu Puspita, Nilam Permata.

Di Mukim Felda Sahabat terdapat bermacam-macam suku kaum antaranya ialah etnik Bajau, Melayu, Tidung, Idahan, Bugis dan sebagainya. yang bekerja sebagai peneroka dan pegawai di Felda Sahabat.

Jarak antara Bandar Lahad Datu ke Bandar Sahabat adalah lebih kurang 100km sahaja manakala ke Bandar Cenderawasih pula sejauh 90km.